CELEX: 32009R0477
Language: fi
Date: 2009-06-05 00:00:00
Title: Komission asetus (EY) N:o 477/2009, annettu 5 päivänä kesäkuuta 2009 , eräiden tavaroiden luokittelusta yhdistettyyn nimikkeistöön

9.6.2009   
            
            
               FI
            
            
               Euroopan unionin virallinen lehti
            
            
               L 144/15
            
         
      KOMISSION ASETUS (EY) N:o 477/2009,
   annettu 5 päivänä kesäkuuta 2009,
   eräiden tavaroiden luokittelusta yhdistettyyn nimikkeistöön
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1) ja erityisesti sen 9 artiklan 1 kohdan a alakohdan,
   sekä katsoo seuraavaa:
   
               (1)
            
            
               Asetuksen (ETY) N:o 2658/87 liitteenä olevan yhdistetyn nimikkeistön (CN) yhdenmukaisen soveltamisen varmistamiseksi on tarpeen toteuttaa toimenpiteitä tämän asetuksen liitteessä tarkoitettujen tavaroiden luokittelemiseksi.
            
         
               (2)
            
            
               Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt. Näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön tai joilla lisätään siihen alanimikkeitä ja jotka otetaan käyttöön erityisillä yhteisön säännöksillä tullien ja muiden tavarakauppaan liittyvien toimenpiteiden soveltamiseksi.
            
         
               (3)
            
            
               Yleisten tulkintasääntöjen nojalla tämän asetuksen liitteenä olevan taulukon sarakkeessa 1 kuvattu tavara olisi luokiteltava sarakkeessa 2 mainittuun CN-koodiin mainitun taulukon sarakkeessa 3 mainittavista syistä.
            
         
               (4)
            
            
               On aiheellista säätää, että tiedon saaja voi soveltaa jäsenvaltioiden tulliviranomaisten tavaroiden luokittelemisesta yhteiseen nimikkeistöön antamaa sitovaa tariffitietoa, joka ei ole tämän asetuksen mukainen, vielä kolmen kuukauden ajan yhteisön tullikoodeksista 12 päivänä lokakuuta 1992 annetun neuvoston asetuksen (ETY) N:o 2913/92 (2) 12 artiklan 6 kohdan mukaisesti.
            
         
               (5)
            
            
               Tässä asetuksessa säädetyt toimenpiteet ovat tullikoodeksikomitean lausunnon mukaiset,
            
         ON ANTANUT TÄMÄN ASETUKSEN:
   1 artikla
   Liitteenä olevan taulukon sarakkeessa 1 kuvattu tavara luokitellaan yhdistettyyn nimikkeistöön kyseisen taulukon sarakkeessa 2 mainittuun CN-koodiin.
   2 artikla
   Jäsenvaltioiden tulliviranomaisten antamaa sitovaa tariffitietoa, joka ei ole tämän asetuksen mukainen, voidaan soveltaa vielä kolmen kuukauden ajan asetuksen (EY) N:o 2913/92 12 artiklan 6 kohdan mukaisesti.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 5 päivänä kesäkuuta 2009.
      
         
            Komission puolesta
         
         László KOVÁCS
         
         
            Komission jäsen
         
      
   
   
      (1)  EYVL L 256, 7.9.1987, s. 1.
   
      (2)  EYVL L 302, 19.10.1992, s. 1.
   
      LIITE
      
                  Tavaran kuvaus
               
               
                  Luokittelu
                  (CN-koodi)
               
               
                  Perusteet
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Tuote koostuu puolikarkaistua lasia olevasta neliönmuotoisesta levystä, johon on liitetty useita heijastusta estäviä ja absorboivia muovikerroksia.
                              Tuotteessa ei ole kehystä.
                              Sitä käytetään plasmamonitorien valmistukseen.
                           
                        
               
                  9001 90 00
               
               
                  Luokittelu määräytyy yhdistetyn nimikkeistön 1 yleisen tulkintasäännön, 3 yleisen tulkintasäännön b alakohdan ja 6 yleisen tulkintasäännön sekä CN-koodien 9001 ja 9001 90 00 nimiketekstien mukaisesti.
                  Muovikerrokset antavat tuotteelle optisen elementin ominaispiirteet. Sitä ei voida luokitella nimikkeeseen 7007 karkaistuksi tai laminoiduksi varmuuslasiksi.
                  Kehystämättömät, muoviset optiset elementit kuuluvat nimikkeeseen 9001 riippumatta siitä, onko niitä työstetty optisesti (ks. myös harmonoidun järjestelmän selitysten nimikettä 9001 koskeva D kohta).
                  Sen vuoksi tuote on luokiteltava muuna optisena elementtinä CN-koodiin 9001 90 00.
               
            
                  
                              2.
                           
                           
                              Tuote koostuu puolikarkaistua lasia olevasta neliönmuotoisesta levystä, johon on liitetty useita heijastusta estäviä ja absorboivia muovikerroksia.
                              Tuote on kehystetty metallinauhalla.
                              Sitä käytetään plasmamonitorien valmistuksessa.
                           
                        
               
                  9002 20 00
               
               
                  Luokittelu määräytyy yhdistetyn nimikkeistön 1 yleisen tulkintasäännön, 3 yleisen tulkintasäännön b alakohdan ja 6 yleisen tulkintasäännön sekä CN-koodien 9002 ja 9002 20 00 nimiketekstien mukaisesti.
                  Muovikerrokset antavat tuotteelle optisen elementin/suodattimen ominaispiirteet. Sitä ei siksi voida luokitella nimikkeeseen 7007 karkaistuksi tai laminoiduksi varmuuslasiksi.
                  Kehystetyt, muoviset optiset elementit kuuluvat nimikkeeseen 9002 riippumatta siitä, onko niitä työstetty optisesti (ks. myös harmonoidun järjestelmän selitysten nimikettä 9001 koskeva D kohta ja nimikettä 9002 koskeva kohta).
                  Sen vuoksi laite on luokiteltava optisena suodattimena CN-koodiin 9002 20 00.